**การคำนวณเฉพาะภาระค่าใช้จ่ายเฉพาะตำแหน่งเพิ่มใหม่**

ตามหนังสือ ก.จ. ก.ท. และ ก.อบต. ที่ 0809.2/23 ฉบับที่ 3 มีค.59 ได้แจ้งแนวทางการคำนวณ ภาระค่าใช้จ่ายด้านบริหารงานบุคคล โดยแสดงตัวอย่างวิธีการคำนวณภาระค่าใช้จ่ายต้องไม่เกินร้อยละ 35 จึงจะสามารถขอปรับปรุงตำแหน่งได้ (หาค่าเฉลี่ยปีที่ผ่านมา (ปี58) รวมกับ ประมาณการเงินเดือน ตามกรอบและประโยชน์ตอบแทนอื่น และรวมด้วยภาระค่าใช้จ่ายตำแหน่งที่เพิ่มใหม่ x 100 หารด้วย เทศบัญญัติประจำปี บวกกันแล้วหารสอง ถ้าไม่เกินร้อยละ 35 จึงจะขอปรับปรุงได้

**- หากเทศบาลประสงค์จะขอปรับปรุง ตำแหน่งผู้อำนวยการกอง จากระดับต้น เป็นระดับกลาง จำนวน 2 ตำแหน่ง วิธีการการคำนวณภาระค่าใช้จ่ายตำแหน่งระดับกลางที่จะขอเพิ่มใหม่ของแต่ละตำแหน่ง จะต้องนำค่าใช้จ่ายทั้งสองตำแหน่งมาคำนวณรวมด้วยหรือไม่**

**ยกตัวอย่างเช่น**

สมมุติว่า

- ภาระค่าใช้จ่ายตำแหน่งที่เพิ่มใหม่ต้องใช้เงินตำแหน่งละ 600,000 บาท

- ประมาณการเงินเดือนตามกรอบและประโยชน์ตอบแทนอื่นปีปัจจุบัน 20,000,000 บาท

- เทศบัญญัติประจำปีปัจจุบัน 50,000,000

- รายจ่ายจริงปีที่ผ่านมาด้านบุคคล+ประโยชน์ตอบแทนอื่นคิดเป็นร้อยละ = 25.11

**วิธีคำนวณที่ 1**

- 20,000,000 + **600,000** x 100 หารด้วย 50,000,000 = 41.20

- 41.20 + 25.11 หารด้วย 2 = 33.15

**วิธีคำนวณที่ 2**

- 20,000,000 + **1,200,000** x 100 การด้วย 50,000,000 = 42.40

- 42.40 + 25.11 หารด้วย 2 =33.76

ขอเรียนสอบถามว่าวิธีการคำนวณแบบที่ 1 หรือแบบที่ 2 ถูกต้อง (เพราะข้อแตกต่างกันจะอยู่ตรงที่ภาระค่าใช้จ่ายตำแหน่งเพิ่มใหม่ คือ ต้องนำมาคำนวณรวมทั้ง 2 ตำแหน่ง หรือ ตำแหน่งของกองใด ก็คำนวณภาระที่เพิ่มใหม่เฉพาะของตำแหน่งนั้นเพียงอย่างเดียว หมายถึง ไม่ต้องนำมาคำนวณรวมกัน) หรือมีข้อแนะนำเป็นอย่างอื่น รบกวนชื้แจงด้วย